Kiukaalle kylmää vai kuumaa vettä? Asiantuntija paljastaa - Asuminen - Ilta-Sanomat
Kotisaunojalle löylyveden lämmöllä on harvemmin väliä, jos ei mielettömän paljon löylyttele, asiantuntija sanoo.
Julkaistu: 23.11.2015 12:09
Himosaunojan kannattaa valita löylyjä heittäessään kiuluun lämmintä vettä, Suomen Saunaseuran toiminnanjohtaja Katariina Styrman vinkkaa.
Hyvä vinkki on laittaa löylykiulu lämpenemään saunaan, kun kiukaan laittaa päälle.Mitä kylmempää löylyvesi on, sitä suurempaa myös lämpövaihtelu on, mikä rapauttaa kiuaskiviä nopeammin. Myös höyrystymiseen kuluu sitä enemmän energiaa, mitä kylmempää vettä kiukaalle heittää.– Kotisaunojalle löylyveden lämmöllä on harvemmin väliä, jos ei mielettömän paljon löylyttele. Ero on lopulta aika pieni, Styrman huomauttaa.Kiuaskivien kunto on löylyjen kannalta kuitenkin tärkeää, sillä mitä paremmassa kunnossa kivet ovat, sitä paremmat löylytkin saa.– Riippuu saunomisen määrästä, kuinka usein kiuaskivet täytyy vaihtaa. Jos sauna lämpiää monta kertaa viikossa, kiuaskivet on hyvä vaihtaa kerran vuodessa, Styrman sanoo.Kivien kunto selviää helposti niitä nostelemalla. Huonokuntoiset kivet alkavat murentua.– Kiuaskivien huonon kunnon voi huomata myös siitä, että lämmitystilaan alkaa putoilla kivien palasia, Styrman huomauttaa.
Heitätkö kiukaalle kylmää vai lämmintä vettä?
Ei väliä, kunhan vettä on!
Ääniä yhteensä 71035
Kansainvälisen saunaliiton puheenjohtajan Risto Elomaan mukaan saunomiseen liittyy verrattain paljon tapaturmia. Monet niistä olisi ehkäistävissä huolellisia saunatapoja noudattamalla.